laion/Wikipedia-Exotic huggingface dataset:
দশার্ণ

দশার্ণ (সংস্কৃত: दशार्ण Daśārṇa ) ছিল ধসন নদী এবং বেতোয়া নদীর মধ্যবর্তী পূর্ব মালব অঞ্চলের একটি প্রাচীন ভারতীয় জনপদ (রাজ্য)। জনপদ নামটি ধসন নদীর প্রাচীন নাম দশার্ণ (Daśārṇa) থেকে নেওয়া হয়েছিল। জনপদটি আকরা নামেও পরিচিত ছিল এবং প্রথম রুদ্রমন তার জুনাগড় শিলালিপিতে এই অঞ্চলটিকে এভাবেই উল্লেখ করেছেন। কালিদাস তার মেঘদূতে (পূর্বমেঘ, ২৪-২৫) বিদিশা শহরকে দশার্ণের রাজধানী হিসেবে উল্লেখ করেছেন। এই জনপদের অন্যান্য গুরুত্বপূর্ণ শহর ছিল এরাকিন ও এরিকাচ্ছ। মহাভারত অনুসারে, চেদী রাজ্যের রাজা বীরবাহু বা সুবাহুর রানী এবং বিদর্ভের রাজা ভীমের রানী (দময়ন্তীর মা) ছিলেন দশার্ণর রাজার কন্যা। এরিখের একটি ইটের শিলালিপি, যা একটি পুকুর খননের স্মৃতিচারণ করে, আমাদেরকে দশার্ণর রাজা, আশাধামিত্র এবং তার পূর্বপুরুষদের সম্পর্কে অবহিত করে। এই শিলালিপিতে, আষাঢ়মিত্র, যিনি নিজেকে সেনাপতি হিসাবে দেখিয়েছেন, তার নাম সেনাপতি মুলামিত্রের পুত্র (যিনি দশার্ণের রাজাও ছিলেন), সেনাপতি আদিতমিত্রের নাতি এবং সেনাপতি শতানিকের প্রপৌত্র। সম্প্রতি, আশাধামিত্রের একটি মুদ্রা আবিষ্কৃত হয়েছে যেখানে তিনি নিজেকে অমাত্য এবং দশার্ণের রাজা হিসাবে বর্ণনা করেছেন। Pandey, S.K. (1981). The Protohistoric Chronology of Daśārṇa Region in M.D. Khare ed. Malwa through the Ages, Bhopal: Directorate of Archaeology & Museums, Govt. of M.P., p.81 Lahiri, Bela (1972). Indigenous States of Northern India (Circa 200 B.C. to 320 A.D.), Calcutta: University of Calcutta, p.78 Junagarh rock inscription ওয়েব্যাক মেশিনে আর্কাইভকৃত ২৩ ফেব্রুয়ারি ২০০৯ তারিখে Raychaudhuri, H.C. (1972). Political History of Ancient India, Calcutta: University of Calcutta, p.115n Bhandare, S. (2006). Numismatics and History: The Maurya-Gupta Interlude in the Gangetic Plain in P. Olivelle ed. Between the Empires: Society in India 300 BCE to 400 CE, New York: Oxford University Press, আইএসবিএন ০-১৯-৫৬৮৯৩৫-৬, pp.77,90 আচার্য চন্দ্রশেখর শাস্ত্রী: পুরান কি আনমোল কাহানিয়ান ,আইএসবিএন ৮১-৯০২২৫৮-৬-৩ টেমপ্লেট:Historical regions of North India
নিলুফার আনজুম পপি

নিলুফার আনজুম পপি একজন বাংলাদেশী রাজনীতিবিদ। তিনি ময়মনসিংহ-৩ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান। নিলুফার আনজুম পপির জন্ম ও বেড়ে ওঠা গৌরীপুরের পাটবাজারে। তার পিতা মুক্তিযোদ্ধা মো. আবুল হাসিম ছিলেন ২নং গৌরীপুর ইউনিয়নের চেয়ারম্যান, গৌরীপুর মুক্তিযোদ্ধা সংসদ ও গৌরীপুর উপজেলা যুবলীগের প্রতিষ্ঠাতা সভাপতি। মাতা বিলকিস বেগম পেশায় শিক্ষক ছিলেন।[তথ্যসূত্র প্রয়োজন] গৌরীপুর বালিকা উচ্চবিদ্যালয় থেকে মাধ্যমিকে উত্তীর্ণ হয়ে ময়মনসিংহের মুমিনুন্নিসা সরকারি মহিলা কলেজ থেকে উচ্চ মাধ্যমিক পরীক্ষা দেন পপি। এরপর ইডেন মহিলা কলেজ থেকে ইসলামের ইতিহাস ও সংস্কৃতি বিষয়ে স্নাতক ও স্নাতকোত্তর ডিগ্রী লাভ করে ধানমন্ডি ল' কলেজ থেকে আইনবিষয়ে স্নাতক সম্পন্ন করেন।[তথ্যসূত্র প্রয়োজন] ৭ জানুয়ারি ২০২৪ সালে অনুষ্ঠিত দ্বাদশ জাতীয় সংসদ নির্বাচনে তিনি ময়মনসিংহ-৩ আসন থেকে নির্বাচনে অংশ নিয়ে জয়ী হন। তবে ঐ আসনে এক কেন্দ্রের অনিয়মের কারণে পুরো আসনের ফলাফল স্থগিত করা হয়। ১৩ জানুয়ারি ঐ কেন্দ্রে পুনরায় ভোটগ্রহণ করা হয় ও সেদিন রাতে ফলাফল প্রকাশ করা হয়। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান। "ময়মনসিংহের ১১ আসনে বিজয়ী যারা"। banglanews24.com। ২০২৪-০১-০৮। সংগ্রহের তারিখ ২০২৪-০১-০৮।  "জাতীয় সংসদ বিলুপ্ত ঘোষণা"। দৈনিক জনকণ্ঠ। সংগ্রহের তারিখ ২০২৪-০৮-০৬।  "এক কেন্দ্রের অনিয়মে আটকে গেল ময়মনসিংহ-৩ পুরো আসনের ফল"। বাংলাদেশ প্রতিদিন। ২০২৪-০১-০৮। সংগ্রহের তারিখ ২০২৪-০১-০৮।  "ময়মনসিংহ-৩: স্থগিত কেন্দ্রের ভোটে নৌকার পপি জয়ী"। bdnews24.com। ময়মনসিংহ। সংগ্রহের তারিখ ১৩ জানুয়ারি ২০২৪।
মাজহারুল ইসলাম সুজন

মাজহারুল ইসলাম সুজন (জন্ম ২৮ সেপ্টেম্বর ১৯৭৭) বাংলাদেশি রাজনীতিবিদ এবং ঠাকুরগাঁও-২ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান। মাজহারুল ইসলাম সুজন ২৮ সেপ্টেম্বর ১৯৭৭ সালে ঠাকুরগাঁও জেলার বালিয়াডাঙ্গী উপজেলার বড়বাড়ি গ্রামে জন্মগ্রহণ করেন। তার পিতা ঠাকুরগাঁও-২ আসনের সাত বারের নির্বাচিত এমপি ও মুক্তিযোদ্ধা দবিরুল ইসলাম। সুজন বড়বাড়ি প্রাথমিক বিদ্যালয় থেকে প্রাথমিক শিক্ষা শেষ করে বালিয়াডাঙ্গী পাইলট উচ্চ বিদ্যালয় থেকে এসএসসি এবং সমিরউদ্দীন স্মৃতি কলেজ থেকে এইচএসসি পাস করেন। ভারতের কলকাতা বিশ্ববিদ্যালয় থেকে অনার্স ও কলকাতা বিদ্যাসাগর বিশ্ববিদ্যালয় থেকে মাস্টার্স সম্পন্ন করেন। মাজহারুল ইসলাম সুজন বালিয়াডাঙ্গী সমির উদ্দীন ডিগ্রি কলেজের ভারপ্রাপ্ত অধ্যক্ষ হিসেবে কর্মরত আছেন। মাজহারুল ইসলাম সুজন ছাত্রাবস্থায় রাজনীতিতে যুক্ত ছিলেন। তিনি ১৯৯৫ সালে বালিয়াডাঙ্গী উপজেলা ছাত্রলীগের সভাপতি ছিলেন। ১৯৯৮ সালে ঠাকুরগাঁও জেলা ছাত্রলীগের সহ-সভাপতি ছিলেন। ২০০১ সালে বালিয়াডাঙ্গী উপজেলা স্বেচ্ছাসেবক লীগের প্রতিষ্ঠাতা আহ্বায়ক হিসেবে দায়িত্ব পালন করেন। ২০০৮ সালে বালিয়াডাঙ্গী উপজেলা আওয়ামী লীগের যুগ্ম সাধারণ সম্পাদক এবং ২০১৪ সাল থেকে ২০২০ সাল পর্যন্ত ঠাকুরগাঁও জেলা আওয়ামী লীগের সাংগঠনিক সম্পাদক হিসেবে দায়িত্ব পালন করেন। পুনরায় ২০২০ সাল ঠাকুরগাঁও জেলা আওয়ামী লীগের সাংগঠনিক সম্পাদক হিসেবে দায়িত্ব পালন করছেন। তিনি ২০২৪ সালের দ্বাদশ জাতীয় সংসদ নির্বাচনে ঠাকুরগাঁও-২ আসন থেকে বাংলাদেশ আওয়ামী লীগের নৌকা প্রতীকের প্রার্থী হিসেবে সংসদ সদস্য মনোনীত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। ১১ সেপ্টেম্বর ২০২৪ তারিখে রাজধানী ঢাকার নিকুঞ্জ এলাকা থেকে চাঁদাবাজি ও প্রাণনাশের হুমকির মামলায় সুজনকে গ্রেপ্তার করে র‍্যাব। তার বিরুদ্ধে হত্যা মামলা থাকায় আদালত তাকে জামিন না দিয়ে কারাগারে পাঠানোর নির্দেশ দেন। "দ্বাদশ জাতীয় সংসদ নির্বাচনের ফলাফল"। আরটিভি। ৮ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২৪।  "জাতীয় সংসদ বিলুপ্ত ঘোষণা"। দৈনিক জনকণ্ঠ। সংগ্রহের তারিখ ২০২৪-০৮-০৬।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "জাতীয় সংসদ বিলুপ্ত ঘোষণা"। দৈনিক জনকণ্ঠ। সংগ্রহের তারিখ ২০২৪-০৮-০৬।  "জামিন পাননি সাবেক এমপি সুজন, আরও এক মামলায় গ্রেফতার"। ২৯ সেপ্টেম্বর ২০২৪।
আবদুল হাফিজ মল্লিক

মেজর জেনারেল (অব.) প্রকৌশলী আবদুল হাফিজ মল্লিক বাংলাদেশের একজন সাবেক সেনাকর্মকর্তা, রাজনীতিবিদ ও সংসদ সদস্য।তিনি বাংলাদেশ আওয়ামী লীগ এর কেন্দ্রীয় উপদেষ্টা মণ্ডলীর একজন অন্যতম সদস্য এবং ব‌ঙ্গবন্ধু মেমোরিয়াল ট্রাস্ট এর আজীবন সদস্য।২০২৪ সালে অনুষ্ঠিত দ্বাদশ জাতীয় সংসদ নির্বাচনে ১২৪ নং বরিশাল-৬ (বাকেরগঞ্জ ) আসন থেকে বিপুল জনপ্রিয়তায় বাংলাদেশ আওয়ামী লীগের প্রার্থী হিসেবে তিনি জাতীয় সংসদের সদস্য নির্বাচিত হন। এক‌ইসাথে তিনি জাতীয় সংসদের শ্রম ও কর্মসংস্থান মন্ত্রণালয় এবং গৃহায়ণ ও গণপূর্ত মন্ত্রণালয়ের সংসদীয় স্থায়ী কমিটির একজন সদস্য। তিনি বাংলাদেশ সেনাবাহিনীর একজন অবসরপ্রাপ্ত মেজর জেনারেল। ৫ বছর চাকরির বয়স থাকলেও ২০০১ সালে তাকে জোরপূর্বক অবসরে পাঠানো হয়। এরপর থেকে তিনি আওয়ামী লীগের রাজনীতিতে সক্রিয়ভাবে যুক্ত হন। ২০০৮ ও ২০১৪ সালের নবম দশম জাতীয় সংসদ নির্বাচনে তিনি মনোনয়ন চাইলেও মহাজোটের সঙ্গে সমঝোতায় বাংলাদেশ আওয়ামী লীগ এই আসনটি ছাড় দেয়। ২০২৪ সালের দ্বাদশ জাতীয় সংসদ নির্বাচনের তিনি আওয়ামী লীগের মনোনয়ন বরিশাল-৬ নির্বাচনী আসন থেকে সংসদ সদস্য নির্বাচিত হন। "মিলিটারী ইঞ্জিনিয়ার সার্ভিসেস"। mes.org.bd। ২০২৪-০১-০৮ তারিখে মূল থেকে আর্কাইভ করা। সংগ্রহের তারিখ ২০২৪-০১-০৮।  "আবদুল হাফিজ মল্লিক"। প্রথম আলো। সংগ্রহের তারিখ ২০২৪-০১-০৮।  "বরিশাল-৬ আসনে নৌকার হাফিজ মল্লিক জয়ী"। banglanews24.com। ২০২৪-০১-০৮। সংগ্রহের তারিখ ২০২৪-০১-০৮।  বরিশাল, নিজস্ব প্রতিবেদক (১৯৭০-০১-০১)। "হাফিজ মল্লিকের প্লটের দাম ৪০০ টাকা, ৩০ ভরি স্বর্ণ ৪০ হাজার"। dhakapost.com। সংগ্রহের তারিখ ২০২৪-০১-০৮।  "বরিশাল-৬ আসনে আ'লীগের মনোনয়ন পেলেন হাফিজ মল্লিক"। jjdin (ইংরেজি ভাষায়)। সংগ্রহের তারিখ ২০২৪-০১-০৮।
আলাউদ্দিন আহম্মদ চৌধুরী নাসিম

আলাউদ্দিন আহম্মদ চৌধুরী নাসিম (জন্ম: ৭ নভেম্বর ১৯৬১) বাংলাদেশ জাতীয় সংসদের সংসদ সদস্য, রাজনীতিবিদ ও ব্যবসায়ী। তিনি ২০২৪ সালে অনুষ্ঠিত বাংলাদেশের দ্বাদশ জাতীয় সংসদ নির্বাচনে ফেনী-১ আসনে থেকে বাংলাদেশ আওয়ামী লীগের প্রার্থী হিসেবে নৌকা প্রতীকে সংসদ সদস্য নির্বাচিত হন। আলাউদ্দিন আহম্মদ চৌধুরী নাসিম ফেনীর পরশুরামের ঐতিহ্যবাহী গুথুমা চৌধুরী বাড়ীতে ১৯৬১ সালের ৭ নভেম্বর জন্মগ্রহণ করেন। তার বাবা সালেহ উদ্দিন আহমেদ চৌধুরী ও মা হোসনে আরা বেগম (রাণী) চৌধুরী। তিনি ১৯৭৭ সালে গুথুমা খান বাহাদুর আবদুল আজিজ উচ্চ বিদ্যালয় থেকে মাধ্যমিক ও চট্টগ্রাম কলেজ থেকে ১৯৭৯ সালে উচ্চ মাধ্যমিক পাস করেন। ১৯৮৩ সালে চট্টগ্রাম বিশ্ববিদ্যায়ের সমাজ বিজ্ঞান বিভাগ থেকে স্নাতক (সম্মান) ও ১৯৮৪ সালে স্নাতকোত্তর পাস করেন। পরবর্তীতে তিনি বাংলাদেশ সিভিল সার্ভিসের প্রশাসন ক্যাডারে যোগদান করেন। ২০০৮ সালে তিনি উপসচিব পদে থাকা অবস্থায় স্বেচ্ছায় অবসর গ্রহণ করেন। স্কুল জীবন থেকেই আলাউদ্দিন নাসিম বাংলাদেশ ছাত্রলীগের রাজনীতির সাথে সম্পৃক্ত হয়ে পড়েন। আলাউদ্দিন আহম্মদ চৌধুরী নাসিম ১৯৭৭ সালে চট্টগ্রাম কলেজ ছাত্রলীগের সদস্য, ১৯৮১-৮২ সালে চট্টগ্রাম বিশ্ববিদ্যালয় ছাত্রলীগের দপ্তর সম্পাদক, ১৯৮২-৮৪ সাল পর্যন্ত তিনি চট্টগ্রাম বিশ্ববিদ্যালয় ছাত্রলীগের সাংগঠনিক সম্পাদক এবং ১৯৮৪-৮৬ সাল পর্যন্ত চট্টগ্রাম বিশ্ববিদ্যালয় ছাত্রলীগের সভাপতি ছিলেন। ১৯৮৩-৮৬ এবং ১৯৮৬-৮৯ সাল পর্যন্ত তিনি বাংলাদেশ ছাত্রলীগের কেন্দ্রীয় কার্যনির্বাহী কমিটির সদস্য ছিলেন। ২০১২ সালে তাকে বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য নির্বাচিত করা হয়। ১৯৯৬ সালে বাংলাদেশ আওয়ামী লীগ এর সভানেত্রী শেখ হাসিনা গণপ্রজাতন্ত্রী বাংলাদেশ সরকারের প্রধানমন্ত্রী হলে আলাউদ্দিন নাসিম তখন তার প্রটোকল অফিসার হিসেবে নিয়োগ পান। ২০০১ সালে আওয়ামী লীগ বিরোধী দলে গেলে তৎকালীন বিরোধী দলীয় নেত্রী শেখ হাসিনা আলাউদ্দিন নাসিমকে তার সহকারী একান্ত সচিব) হিসেবে নিয়োগ দেন। [তথ্যসূত্র প্রয়োজন] "আলাউদ্দিন আহম্মদ চৌধুরী"। প্রথম আলো। সংগ্রহের তারিখ ২০২৪-০১-০৮।  "অর্ধ শতাব্দী পর ফেনী-১ আসনে দৃশ্যপট পরিবর্তনের পথে আওয়ামী লীগ | জাতীয়"। Noyashotabdi। সংগ্রহের তারিখ ২০২৪-০১-০৯।  প্রতিনিধি, ফেনী। "ফেনীর তিন আসনের দুটিতে নৌকা ও অপরটিতে লাঙ্গল জয়ী"। bdnews24। সংগ্রহের তারিখ ২০২৪-০১-০৯।  "আজ নাসিম চৌধুরীর জন্মদিন"। দৈনিক ফেনীর সময়। সংগ্রহের তারিখ ২০২৩-১১-০৭।  কমিশন, বাংলাদেশ নির্বাচন (১১ জানুয়ারি ২০২৪)। "দ্বাদশ জাতীয় সংসদ নির্বাচনে ২৯৮টি আসনের সংসদ সদস্য হিসাবে নির্বাচিত প্রার্থীর নাম ঠিকানা সম্বলিত গেজেট বিজ্ঞপ্তি" (পিডিএফ)। বাংলাদেশ নির্বাচন কমিশন। সংগ্রহের তারিখ ১৩ জানুয়ারি ২০২৪।  "Ex-PM Hasina's APS Alauddin Nasim resigns"। The Daily Star। সংগ্রহের তারিখ ২০০৭-১০-০১।
পরশ পাথর (চলচ্চিত্র)

পরশ পাথর ১৯৫৮ সালে মুক্তিপ্রাপ্ত বাংলা ভাষার একটি কাল্পনিক হাস্যরসাত্মক চলচ্চিত্র। এটি অপু ত্রয়ীর পর সত্যজিৎ রায়ের প্রথম পরিচালিত চলচ্চিত্র। এ চলচ্চিত্রটি তার প্রথম হাসির, যাদু ও পরাবাস্তব ছবি। চলচ্চিত্রটি রাজশেখর বসুর (পরশুরাম) ছোট গল্প "পরশ পাথর" অবলম্বনে তৈরি। চলচ্চিত্রটি একজন মধ্যবিত্ত কেরানিকে কেন্দ্র করে নির্মিত যিনি ভাগ্যক্রমে একটি পাথর কুড়িয়ে পান, যেটির স্পর্শে অন্যান্য বস্তু সোনায় পরিণত হয়। পরেশ দত্ত (তুলসী চক্রবর্তী) একজন সাধারণ নিম্ন মধ্যবিত্ত কেরানী। তিনি বৃষ্টির দিনে খেলা থেকে ফেরার পথে কার্জন পার্কে কুড়িয়ে পান একটি গোলাকৃতি পাথর। সেটি তার পাড়ার ভাইপো পল্টুকে খেলার জন্যে দিলে হঠাৎ জানা যায় লোহা ওই পাথরে স্পর্শ করলেই তা সোনা হয়ে যাচ্ছে। পরেশবাবু 'পরশ পাথর' পাওয়ার আনন্দে বিহ্বল হয়ে পড়েন। তিনি প্রচুর লোহা কিনে তা সোনা করতে থাকেন। রাজনীতি এবং ব্যবসা জগতের একজন কেউকেটা হয়ে যান। সেক্রেটারি রাখেন প্রিয়তোষ হেনরী বিশ্বাস (কালী বন্দ্যোপাধ্যায়) নামে একটি খৃষ্টান তরুনকে। বিভিন্ন সভা-সমিতি, পার্টি এবং অনুষ্ঠানে তার ডাক পড়তে থাকে। একদিন ফাঁস হয়ে যায় পরেশবাবু এত সম্পত্তি কীভাবে করেছেন। দেশে তোলপাড় শুরু হয়, সোনার দাম পড়ে যাওয়ার আশংকায় লোকে জমানো সোনা বেচতে থাকে। প্রিততোষকে পাথরটি ও অন্যান্য সম্পত্তি দান করে পরেশবাবু স্ত্রীর সাথে তীর্থ দর্শনে বেরিয়ে পড়েন কিন্তু পুলিশ তাদের আটকায় ও থানায় ধরে নিয়ে যায়। ইতিমধ্যে প্রিয়তোষ প্রেমে ব্যর্থ হয়ে পাথরটি খেয়ে আত্মহত্যার চেষ্টা করে। হাসপাতালে এক্স-রে করে দেখা যায় প্রিয়তোষ পাথড়টা ক্রমশ হজম করে ফেলছে। ডাক্তার (মনি শ্রীমানি) জানান এই অবস্থায় অপারেশন সম্ভব নয়। পুলিশ কোনোভাবেই সেটা উদ্ধার করতে পারেনা। পাথরটি সম্পূর্ণ হজম হয়ে গেলে এযাবৎ যত লোহা সোনায় রূপান্তরিত হয়েছিল সব পূর্বাবস্থায় চলে আসে। মুক্তি পেয়ে পরেশবাবু স্ত্রী, সেক্রেটারি ও চাকর (জহর রায়) কে নিয়ে গড়ের মাঠে জুড়িগাড়ি চড়ে বেরিয়ে পড়েন। তার পরিশ্রমী ও বাস্তব জীবন আবার নতুন করে অনুভূত হয়। তুলসী চক্রবর্তী – পরেশ চন্দ্র দত্ত রানীবালা দেবী - গিরিবালা দত্ত (পরেশের স্ত্রী) কালী বন্দ্যোপাধ্যায় – প্রিয়তোষ হেনরি বিশ্বাস (পরেশের ব্যক্তিগত সচিব) জহর রায় – ব্রজহরি, চাকর গঙ্গাপদ বসু – ব্যবসায়ী কাচালু হরিধন মুখোপাধ্যায়- পুলিশ ইন্সপেক্টর চ্যাটার্জি বীরেশ্বর সেন – পুলিশ অফিসার মনি শ্রীমানি - ডাক্তার নন্দী এছাড়া ছাবি বিশ্বাস, জহর গাঙ্গুলি, পাহাড়ী সান্যাল, কমল মিত্র , নীতিশ মুখোপাধ্যায়, সুবোধ গাঙ্গুলি, তুলসী লাহিড়ী, অমর মল্লিক, চন্দ্রবাটি দেবী, রেণুকা রায় এবং ভারতী দেবী ককটেল পার্টিতে আগত অতিথির ভূমিকায় অভিনয় করেন। সত্যজিৎ রায় নিজেই এই চলচ্চিত্রটিকে "কৌতুক, কল্পনা, ব্যঙ্গ, প্রহসন এবং উদ্দীপনার সংমিশ্রণ" হিসেবে আখ্যা দেন। চলচ্চিত্রটি ১৯৫৮ সালের কান চলচ্চিত্র উৎসবে প্রবেশ করে, সেখানে এটি পাম ডি'অর (শ্রেষ্ঠ চলচ্চিত্র) বিভাগে প্রতিযোগিতা করে। ২০০৭ সালে একাডেমি ফিল্ম আর্কাইভ পরশ পাথর চলচ্চিত্রের একটি কপি নিজেদের সংরক্ষণে রাখে। "Festival de Cannes: Parash Pathar"। festival-cannes.com। ১৫ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Awards for Satyajit Ray"। ইন্টারনেট মুভি ডাটাবেজ। সংগ্রহের তারিখ ২৫ ফেব্রুয়ারি ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Preserved Projects"। একাডেমি ফিল্ম আর্কাইভ। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে পরশ পাথর (ইংরেজি)
জান্নাত আরা হেনরী

জান্নাত আরা হেনরী (জন্ম: ২২ জুন ১৯৭২) বাংলাদেশি রাজনীতিবিদ ও রবীন্দ্রসঙ্গীতশিল্পী। তিনি সিরাজগঞ্জ-২ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান। জান্নাত আরা হেনরী ২২ জুন ১৯৭২ সালে সিরাজগঞ্জের কড্ডারমোড় এলাকায় জন্মগ্রহণ করেন। তার পিতা মুক্তিযোদ্ধা আব্দুল হামিদ মিঞা ও মাতা বেগম জাহানারা হামিদ। তিনি ড্যাফোডিলস ইন্টারন্যাশনাল ইউনিভার্সিটির রাষ্ট্রবিজ্ঞান বিভাগ থেকে স্নাতকোত্তর ডিগ্রী অর্জন করেন। জান্নাত আরা হেনরী সিরাজগঞ্জ শহরের সবুজ কানন হাইস্কুলের শিক্ষক ছিলেন। তিনি ১৯৯৭ সাল থেকে বাংলাদেশ বেতারে এবং ২০০১ সাল থেকে বাংলাদেশ টেলিভেশনে রবীন্দ্র সংগীত শিল্পী হিসেবে তালিকাভুক্ত। ২০০৯ সালে তিনি সোনালী ব্যাংকের পরিচালক হিসাবে নিযুক্ত হন।[তথ্যসূত্র প্রয়োজন] তিনি জাতীয় রবীন্দ্র সংগীত সম্মিলন পরিষদ, সিরাজগঞ্জের সভাপতি ও কেন্দ্রীয় কমিটির সদস্য হিসেবে দায়িত্ব পালন করছেন। যুক্ত আছেন উদীচী, সিরাজগঞ্জ জেলা শিল্পকলা একাডেমি ও সিরাজগঞ্জ সাংস্কৃতিক ফোরামের সঙ্গেও। ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগ মনোনীত প্রার্থী হিসেবে সিরাজগঞ্জ ২ আসনের সংসদ সদস্য নির্বাচিত হন। ২০০৮ সালের নবম জাতীয় সংসদ নির্বাচনে সিরাজগঞ্জ-২ আসন থেকে বাংলাদেশ আওয়ামী লীগের প্রার্থী হিসেবে তিনি পরাজিত হয়েছিলেন। তিনি ২০২৪ সালের দ্বাদশ জাতীয় সংসদ নির্বাচনে সিরাজগঞ্জ-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান। "জাতীয় সংসদ বিলুপ্ত ঘোষণা রাষ্ট্রপতির"। দৈনিক কালের কন্ঠ। ২০২৪-০৮-০৬। সংগ্রহের তারিখ ২০২৪-০৮-১৪।  "জান্নাত আরা হেনরী, আসন নং: ৬৩, সিরাজগঞ্জ-২, দল: আওয়ামী লীগ (নৌকা)"। দৈনিক প্রথম আলো। ৮ জানুয়ারি ২০২৪। ৮ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২৪।  {{সংবাদ উদ্ধৃতিইউআরএল=https://www.rtvonline.com/election%7Cশিরোনাম=দ্বাদশ জাতীয় সংসদ নির্বাচনের ফলাফল|কর্ম=আরটিভি|সংগ্রহের-তারিখ=৮ জানুয়ারি ২০২৪|আর্কাইভের-ইউআরএল=https://archive.today/20240108064233/https://www.rtvonline.com/election%7Cআর্কাইভের-তারিখ=৮ জানুয়ারি ২০২৪}} "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "জাতীয় সংসদ বিলুপ্ত"। দ্য ডেইলি স্টার। সংগ্রহের তারিখ ৬ আগস্ট ২০২৪।
বার্বুডা

বার্বুডা (/bɑːrˈb(j)uːdə/) পূর্ব ক্যারিবীয় অঞ্চলে অবস্থিত একটি দ্বীপ যা একটি স্বায়ত্তশাসিত সত্তা হিসাবে অ্যান্টিগুয়া এবং বারবুডা রাজ্যের যমজ-দ্বীপ রাজ্যের অংশ। বার্বুডা প্রায় ৩০ মাইল (৪৮ কিমি) অ্যান্টিগুয়ার উত্তরে। দ্বীপের একমাত্র বসতি হল কড্রিংটন এবং এর আশেপাশের এলাকা। বার্বুডা হল একটি সমতল দ্বীপ যার পশ্চিম অংশে কডরিংটন লেগুনের আধিপত্য রয়েছে, এবং পূর্ব অংশে নিচু বার্বুডা হাইল্যান্ডের আধিপত্য রয়েছে, যেখানে লবণাক্ত পুকুর এবং স্ক্রাবল্যান্ড রয়েছে। জলবায়ু গ্রীষ্মমন্ডলীয় সামুদ্রিক হিসাবে শ্রেণীবদ্ধ করা হয়। বারবুডার প্রথম বাসিন্দারা প্রায় ৩,০০০-৪,০০০ বছর আগে ক্যানো-ড্রাইভিং শিকারী-সংগ্রাহক ছিলেন। দ্বীপটি পরবর্তীকালে আরাওয়াক এবং কালিনাগো দ্বারা বসবাস করে। স্প্যানিশদের প্রাথমিক বন্দোবস্তের পরে ফরাসি এবং ইংরেজরা ১৬৬৬ সালে একটি উপনিবেশ গঠন করেছিল। ১৬৮৫ সালে, বারবুডা ভাই জন এবং ক্রিস্টোফার কড্রিংটনের কাছে লিজ দেওয়া হয়েছিল। ১৮৩৪ সালে, বারবুডায় দাসপ্রথা বিলুপ্ত হয়। যেহেতু সমগ্র দ্বীপটি একটি একক ভূমি অনুদান দ্বারা আচ্ছাদিত ছিল, বার্বুডানরা দাসপ্রথা বিলুপ্তির পর সাম্প্রদায়িক সম্পত্তিতে স্বায়ত্তশাসিত চাষাবাদ চালিয়েছিল। ১,৬৩৪ জনসংখ্যা এবং ৬২ বর্গমাইল (১৬০ কিমি২) বার্বুডা ক্যারিবিয়ান অঞ্চলের সবচেয়ে কম জনবহুল দ্বীপগুলির মধ্যে একটি। বার্বুডার জনসংখ্যার ঘনত্ব অ্যান্টিগুয়ার তুলনায় উল্লেখযোগ্যভাবে কম। ২০১৭ সালের সেপ্টেম্বরে, ক্যাটাগরি ৫ হারিকেন ইরমা বার্বুডার ৯০ শতাংশেরও বেশি ভবন ধ্বংস করেছিল এবং সমগ্র জনসংখ্যাকে অ্যান্টিগায় সরিয়ে নেওয়া হয়েছিল। ফেব্রুয়ারি ২০১৯ এর মধ্যে, বেশিরভাগ বাসিন্দাই দ্বীপে ফিরে এসেছিল। বার্বুডার অর্থনীতি মূলত পর্যটন এবং সরকারের উপর ভিত্তি করে, কেন্দ্রীয় সরকার এবং স্থানীয় সরকার দ্বীপের বৃহত্তম নিয়োগকর্তা। দ্বীপের রপ্তানির সিংহভাগই মৎস্য খাত, যেখানে দ্বীপে একটি উল্লেখযোগ্য গলদা চিংড়ি ধরার শিল্প রয়েছে। "ECLAC/CELADE Redatam+SP 08/02/2023" (পিডিএফ)। ২০২৩-০৮-০২ তারিখে মূল (পিডিএফ) থেকে আর্কাইভ করা।  "the definition of Barbuda"। Dictionary.com। সংগ্রহের তারিখ ৩০ সেপ্টেম্বর ২০১৭।  "Barbuda PM: Unprecedented Level of Destruction"। Anderson Cooper 360। CNN। ৭ সেপ্টেম্বর ২০১৭। সংগ্রহের তারিখ ১১ সেপ্টেম্বর ২০১৭।  "Revised Edition Of Amerindians Presence In Antigua Pre-history"। www.anbanet.com। সংগ্রহের তারিখ ২০২৩-০৮-০১।  "Antigua and Barbuda"। Britannica Online (ইংরেজি ভাষায়)। সংগ্রহের তারিখ ২০২৩-০৮-১২।  "Happy Emancipation Day Antigua and Barbuda"। Antigua Newsroom। আগস্ট ১, ২০২২।  "Population density Latin America and Caribbean by country 2021"। Statista (ইংরেজি ভাষায়)। সংগ্রহের তারিখ ২০২৩-০৮-১২।  Raphael, T.J. (সেপ্টেম্বর ১৪, ২০১৭)। "For first time in 300 years, there's not a single living person on the island of Barbuda"। USA Today।  "A history of Barbuda under the Cardington's 1738-1833" (পিডিএফ)। etheses.bham.ac.uk।  উইকিপিডিয়ার সহপ্রকল্পেবার্বুডা উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিভ্রমণ হতে ভ্রমণ নির্দেশিকা উইকিবিশ্ববিদ্যালয় হতে শিক্ষা উপকরণ বার্বুডাফুল এলপিআর বার্বুডা কাউন্সিল বার্বুডা কাউন্সিল কৃষি, ভূমি ও বন বিভাগ বার্বুডার জনস্বাস্থ্য বিভাগ বার্বুডা বিষয়ক মন্ত্রণালয় জিকির সর্বশেষ সংবাদ এবং আর্কাইভ
প্রদীপ মজুমদার

প্রদীপ মজুমদার সর্বভারতীয় তৃণমূল কংগ্রেসের একজন ভারতীয় রাজনীতিবিদ সদস্য। তিনি একজন বিধায়ক, ২০২১ সালের পশ্চিমবঙ্গ বিধানসভা নির্বাচনে দুর্গাপুর পূর্ব আসন থেকে নির্বাচিত। তিনি তৃতীয় ব্যানার্জি মন্ত্রিসভার অধীনে "পঞ্চায়েত ও গ্রামীণ উন্নয়ন"-এর জন্য পশ্চিমবঙ্গ সরকারের "ভারপ্রাপ্ত মন্ত্রী" নিযুক্ত হন। "Pradip Mazumdar Election Affidavit"। Election Commission of India। সংগ্রহের তারিখ ২৭ জুন ২০২১।  "Pradip Mazumdar is a TMC candidate from Durgapur Purba constituency in the 2021"। News18। সংগ্রহের তারিখ ২৭ জুন ২০২১।  "West Bengal Assembly Election Candidate Pradip Mazumdar"। NDTV। সংগ্রহের তারিখ ২৭ জুন ২০২১।  "West Bengal Cabinet: মমতার মন্ত্রিসভায় কারা নতুন মন্ত্রী? পাঁচ পূর্ণমন্ত্রী, প্রতিমন্ত্রী তিন, দেখুন একনজরে"। সংগ্রহের তারিখ ২৭ জুন ২০২১।  "Durgapur Purba, West Bengal Assembly election result 2021"। India Today। সংগ্রহের তারিখ ২৭ জুন ২০২১।  "Durgapur Purba Assembly Constituency"। Business Standard। সংগ্রহের তারিখ ২৭ জুন ২০২১।  "Pradip Mazumdar - दुर्गापुर पुरबा विधानसभा चुनाव 2021 परिणाम"। Amar Ujala। সংগ্রহের তারিখ ২৭ জুন ২০২১।
লক্ষ্মণ চন্দ্র ঘোড়ুই

লক্ষ্মণ চন্দ্র ঘোড়ুই হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি দুর্গাপুর পশ্চিম (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের বিশ্বনাথ পারিয়ালকে ১৪,৬৬৪ ভোটে পরাজিত করেছিলেন। "Durgapur Paschim Election Result 2021 Live Updates: Lakshman Chandra Ghorui Of BJP Wins"। News18। সংগ্রহের তারিখ ২০২১-০৫-১৭।  "Clashes mar outreach programmes of BJP, TMC in poll-bound Bengal"। Millennium Post। সংগ্রহের তারিখ ২০২১-০৫-১৭।  "Durgapur Paschim, West Bengal Assembly election result 2021"। India Today। সংগ্রহের তারিখ ২০২১-০৫-১৬।  "Lakshman Chandra Ghorui (Criminal & Asset Declaration)"। MyNeta.com। সংগ্রহের তারিখ ২০২১-০৫-১৭।
হরেরাম সিং

হরেরাম সিং একজন রাজনীতিবিদ যিনি ২০২১ সালের মে থেকে জামুরিয়া বিধানসভা কেন্দ্রের বিধায়ক হিসেবে দায়িত্ব পালন করছেন। হরেরাম সিং সর্বভারতীয় তৃণমূল কংগ্রেসের একজন রাজনীতিবিদ। তিনি ২০২১ সালের পশ্চিমবঙ্গ বিধানসভা নির্বাচনে দক্ষিণ পশ্চিমবঙ্গ অঞ্চলের জামুরিয়া বিধানসভা আসন এবং পশ্চিমবঙ্গের পশ্চিম বর্ধমান জেলায় প্রতিদ্বন্দ্বিতা করেছিলেন। আসনটি আসানসোল লোকসভা কেন্দ্রের অংশ, একটি শহুরে কেন্দ্র। তিনি ৮০৫১ ভোটের ব্যবধানে নির্বাচনে জয়ী হন। "Election Commission of India"। results.eci.gov.in। সংগ্রহের তারিখ ২০২১-০৫-০৫।  "Jamuria Election Result 2021 LIVE: TMC's Hareram Singh wins Jamuria seat"। cnbctv18.com (ইংরেজি ভাষায়)। সংগ্রহের তারিখ ২০২১-০৫-০৫।
মলয় ঘটক

মলয় ঘটক হলেন একজন ভারতীয় রাজনীতিবিদ যিনি বর্তমানে পশ্চিমবঙ্গ সরকারের ক্যাবিনেট মন্ত্রী হিসেবে দায়িত্ব পালন করছেন। তিনি সর্বভারতীয় তৃণমূল কংগ্রেসের একজন বিধায়ক, ২০১১, ২০১৬ এবং ২০২১ সালের পশ্চিমবঙ্গ রাজ্য বিধানসভা নির্বাচনে পশ্চিম বর্ধমান জেলার আসানসোল উত্তর নির্বাচনী এলাকা থেকে নির্বাচিত হন। এর আগে তিনি ২০০১-২০০৬ সময়কালে হীরাপুর কেন্দ্র থেকে একজন বিধায়ক ছিলেন। তিনি আসানসোলে সদর দফতর সহ পশ্চিমবঙ্গের ২৩তম জেলা, নতুন পশ্চিম বর্ধমান জেলা তৈরিতে একটি গুরুত্বপূর্ণ ভূমিকা এবং অগ্রণী ভূমিকা পালন করেছিলেন। ঘটক জলপাইগুড়ির আনন্দ চন্দ্র কলেজ থেকে রাষ্ট্রবিজ্ঞানে অনার্স এবং ১৯৮২ সালে কলকাতা বিশ্ববিদ্যালয় থেকে এলএলবি ডিগ্রি অর্জন করেন। তিনি পেশায় একজন আইনজীবী এবং সাধারণত আসানসোল আদালতে এবং রাজ্য জুড়ে শ্রম আদালতে অনুশীলন করেন। তিনি তৃতীয় প্রজন্মের আইনজীবী। "Ministers in Mamata's Cabinet"। Government of West Bengal। ২১ মে ২০১১। ৫ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২২ মে ২০১১।  "Asansol Uttar (West Bengal) Assembly Election Results 2021"। Indian Express।  "আসানসোল উত্তর (Asansol Uttar Election Results)"। ABP News।  "আবারও আইনমন্ত্রী হলেন মলয় ঘটক"। Hindustan Times।
ফিরোজ আহম্মেদ স্বপন

ফিরোজ আহমেদ স্বপন (জন্ম: ২১ অক্টোবর ১৯৬১) একজন বাংলাদেশী রাজনীতিবিদ ও সাতক্ষীরা-১ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান। ফিরোজ আহম্মেদ স্বপন ২১ অক্টোবর ১৯৬১ সালে সাতক্ষীরা জেলার কলারোয়া উপজেলায় জন্মগ্রহণ করেন। ফিরোজ আহম্মেদ স্বপন কলারোয়া উপজেলার কেরালকাতা ইউনিয়নের সাবেক চেয়ারম্যান ছিলেন। তিনি কলারোয়া সরকারি কলেজ ছাত্র লীগের সাবেক সভাপতি। তিনি কলারোয়া উপজেলা ছাত্র লীগের প্রতিষ্ঠাতা সভাপতি। তিনি কলারোয়া উপজেলা আওয়ামী লীগের সাবেক সাংগঠনিক সম্পাদক। তিনি কলারোয়া উপজেলা আওয়ামী লীগের সাবেক আহ্বায়ক। তিনি কলারোয়া উপজেলা পরিষদের সাবেক চেয়ারম্যান ও কলারোয়া উপজেলা আওয়ামী লীগের সভাপতি। তিনি উপজেলা নির্বাচনে ২০১৯ সালে স্বতন্ত্র প্রার্থী আমিনুল ইসলাম লাল্টুর কাছে পরাজিত হয়েছিলেন। তিনি সাতক্ষীরা-১ আসন থেকে ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসাবে সংসদ সদস্য নির্বাচিত হন। তিনি নৌ পরিবহন মন্ত্রণালয় সম্পর্কিত স্থায়ী কমিটির সদস্য ছিলেন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। ফিরোজ আহম্মেদ স্বপন সাতক্ষীরার কলারোয়া সরকারি কলেজ থেকে উচ্চ মাধ্যমিক শেষ করে জগন্নাথ বিশ্ববিদ্যালয় থেকে ইংরেজি তে স্নাতক ও স্নাতকোত্তর সম্পন্ন করেন। "জাতীয় সংসদ বিলুপ্ত ঘোষণা রাষ্ট্রপতির"। দৈনিক কালের কন্ঠ। ২০২৪-০৮-০৬। সংগ্রহের তারিখ ২০২৪-০৮-১৪।  Pratidin, Bangladesh (২০২৪-০১-০৭)। "সাতক্ষীরা-১ আসনে নৌকা প্রতীকের প্রার্থী ফিরোজ আহম্মেদ স্বপন বিজয়ী"। বাংলাদেশ প্রতিদিন। সংগ্রহের তারিখ ২০২৪-০৬-২৯।  "সাতক্ষীরা-১ আসনে নৌকার স্বপনের জয়"। banglanews24.com। ৭ জানুয়ারি ২০২৪। সংগ্রহের তারিখ ১১ জানুয়ারি ২০২৪।  "সাতক্ষীরা-১ আসনে নৌকার ফিরোজ আহম্মেদ স্বপনের জয়"। jugantor.com।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "জাতীয় সংসদ বিলুপ্ত"। দ্য ডেইলি স্টার। সংগ্রহের তারিখ ৬ আগস্ট ২০২৪।